Froͤit v́ch ivng vnd alt
Froͤit v́ch ivng vnd alt·
wan sicht aber manigvalt
lichte blůt entspringen·
sicht der mere gůt·
hoͤrt man stete wol gemůt·
kleinv́ voglin singen
mit dien wil ich froͤiwen mich·
der gemeiten zit·
vnd der lieben dv́ mir git·
mv̊t vnd sinne froͤlich·

Gv̊t geding ich han·
das dv́ werdv́ wol getan·
mich ergetze sorgen·
so dur lúchtig glantz·
ist ir bild an tugenden gantz·
abend vnd morgen·
das si niemer langer lat·
mich beliben so·
mines dienstes wert ich vro·
minne fvͤge den rât·

Frúntlich vmbevang
were mir ein engel sang·
fv́r min sende swere·
moͤcht der werden mir·
tǒgen nach mins herzen gir·
truren mich verbere·
wunschlich froͤide gebende frucht·
vrilich tů mir schin·
alsust trost so můs ich sin·
rich an froͤiden genucht·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse